proxectonos/corpus_dominio_legal_administrativo_tmp huggingface dataset:
DH. A36.55507, CONCESIÓN A MARÍA DEL CARMEN VILLAVERDE NUÑEZ, PARA UN CAUDAL DE AUGA PROCEDENTE DUN MANANTIAL, NO LUGAR DO PAZO, PARROQUIA DE CUNTIS (CONCELLO CUNTIS)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 05/02/2018)

As características do aproveitamento son: O manancial cáptase mediante arqueta aros formigón Ø 0,80 m, 1 m prof. e arqueta ladrillo 1x1x1 m. Dende cada arqueta se conduce a auga por tubaxe PE Ø 25 mm ata depósito ladrillo 1,50x1,00x1,00 m na mesma parc. Do depósito continúa tubaxe PE Ø 25 mm a través de camiño e parcs.673 e 688, pol.503 ata parc.666, pol.503 onde se reparte a billas para rega, abastecemento gandeiro e limpeza. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cuntis ou nas oficinas deste servizo, situadas na r/ San Salvador, 2, 4º, Vigo, onde estará exposto o expediente de que se trata. Vigo, a 18 de xaneiro de 2018. O Xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
COBRO DO PADRÓN DE OCUPACIÓN DA VÍA PÚBLICA CON MERCADILLO FRACCIONADO
ADMINISTRACIÓN LOCAL — Municipal — Marín (Recadación, 11/01/2018)

Por Resolución do Concelleiro delegado de Facenda do día 2 de xaneiro de 2018 foi aprobado o padrón fiscal correspondente ao concepto tributario de ocupación de vía pública con Mercadiño (Postos e Barracas) a 1ª fracción (1º trimestre) do exercicio 2018. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de xaneiro e o 5 de marzo de 2018, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública con Mercadiño (Postos e Barracas), relativo a 1ª fracción (1º trimestre ) do 2018. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de febreiro de 2018, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase a partires do día 1 de febreiro. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 3 de xaneiro de 2018 A ALCALDESA-PRESIDENTA María Ramallo Vázquez
CALENDARIO LABORAL 2018 DO SECTOR DA CONSTRUCCIÓN
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 13/02/2018)

Visto o Acordo da Comisión Negociadora do convenio colectivo do sector da Construcción da provincia de Pontevedra, polo que se establece o calendario laboral para o ano 2018, subscrito en representación da parte económica, por unha representación da Asociación de Constructores de Pontevedra (ACP), e da parte social polos representantes das centrais sindicais, UGT, CC. OO. e CIG, o 28 de decembro do 2017. Primeiro.- Dito Acordo foi presentado na Xefatura Territorial de Vigo en data 10 de xaneiro do 2018. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 y 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución a Mesa Negociadora do mesmo. O xefe territorial Ignacio Rial Santomé Con vigencia exclusiva para el año 2018, para adaptar la jornada anual, se acuerdan los días: Se fijan como festivos de convenio y remunerables a todos los efectos. En los ayuntamientos en donde la festividad local coincida con día No laborable o festivo de Convenio, se trasladará al día inmediatamente siguiente. Para el año 2018 serán festivos de convenio los siguientes días: No obstante, estos días podrán ser modificados por acuerdo entre la empresa y los trabajadores. Así mismo, en cada empresa se fijará en el correspondiente calendario laboral el resto de los días necesarios para ajustarse a la jornada anual máxima como no laborables retribuidos, por acuerdo entre la empresa y los trabajadores
IN407A 2018/298-4. CONCESIÓN A HIDROELÉCTRICA DE SILLEDA, S. L., DE AUTORIZACIÓN DA INSTALACIÓN DE AMPLIACIÓN DE POTENCIA DO CT PARDELLAS-LOIMIL (A ESTRADA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 19/11/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados técnicos establecidos polos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 20 de setembro de 2018. O xefe territorial Ignacio Rial Santomé
FORMALIZACIÓN DAS ACTAS DE OCUPACIÓN, CON MOTIVO DA EXPROPIACIÓN DOS BENS E DEREITOS AFECTADOS POLAS OBRAS DO PROXECTO “ENSANCHE E MELLORA DA PO-230. PQ.12+630 A 14+430” DE CLAVE “PO/16/109.10” TERMO MUNICIPAL DE CERDEDO-COTOBADE
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Outros documentos, notificacións e informacións públicas, 09/07/2018)

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executar o pagamento dos depósitos previos as persoas propietarias cuxa relación figura exposta no taboleiro de anuncios do concello. Este pagamento corresponde ó expediente de expropiación forzosa instruído para o termo municipal de Cerdedo-Cotobade, por mor das obras do Proxecto: A formalización das actas de ocupación terá lugar no termo municipal de Cerdedo-Cotobade: O que se fai público, para xeral coñecemento, advertindo as persoas interesadas que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do concello. Pontevedra, a 26 de xuño de 2018. O xefe do Servizo Fausto Núñez Vilar
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE DECEMBRO DE 2017
ADMINISTRACIÓN LOCAL — Provincial — Deputación Provincial (Subvencións e axudas, 31/01/2018)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de decembro de 2017 e que foron tramitadas polo Servizo de Cohesión Social e Xuventude da Deputación de Pontevedra. Pontevedra, 9 de xaneiro de 2018 A deputada delegada O secretario Digna Rosa Rivas Gómez Carlos Cuadrado Romay
CONVOCATORIA DO PROCESO DE SELECCIÓN DE UNHA PRAZA DE FUNCIONARIO/A INTERINO/A AUXILIAR ADMINISTRATIVO
ADMINISTRACIÓN LOCAL — Municipal — Cangas (Persoal, oposicións, 13/07/2018)

Por acordo de Xunta de Goberno Local de data 04/06/2018 aprobáronse a convocatoria e as bases do proceso para a selección e posterior nomeamento como funcionario/funcionaria interino/interina de unha praza de auxiliar administrativo (Grupo C subgrupo C2 nivel 16), das vacantes existentes no cadro de persoal e incluída na oferta de emprego público do ano 2017. As bases estarán expostas no Taboleiro de Anuncios (http://cangas.sedelectronica. gal/board//) e na páxina web do Concello (www.cangas. gal). O período de presentación de instancias será de 20 días naturais a partir do día seguinte ao da publicación deste anuncio. Cangas, 19 de xuño de 2018.—O Alcalde, Xosé Manuel Pazos Varela.
CONTA XERAL DO ORZAMENTO MUNICIPAL 2017
ADMINISTRACIÓN LOCAL — Municipal — Pazos de Borbén (Presupostos e cadros de persoal, 22/06/2018)

Formulada e rendida a Conta Xeral do Orzamento desta Corporación, correspondente ó exercicio de 2017, informada pola Comisión Especial de Contas, exponse ó público cos documentos que a xustifican na Secretaría desta entidade, polo termo de 15 días hábiles, contados a partires do seguinte ó da inserción do presente edicto no Boletín Oficial da Provincia, co obxecto de que as persoas interesadas poidan examinala e formular por escrito os reparos ou observacións que estimen pertinentes, durante o expresado prazo de exposición e os oito días seguintes, de conformidade co disposto no artigo 212 do Texto refundido da Lei de facendas locais, aprobado polo RDL 2/2004, do 5 de marzo. Pazos de Borbén, a 14 de xuño de 2018. Documento asinado electronicamente. O alcalde
DELEGACIÓN DE COMPETENCIAS DE CONTRATACIÓN DO PLENO NO ALCALDE
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 13/12/2018)

Por Acordo Plenario de data 26 de novembro de 2018, acordouse a delegación das competencias en materia de contratación do Pleno no Alcalde, axustándose ao previsto no artigo 22.4 da Lei 7/1985, de 2 de abril, Reguladora das Bases de Réxime Local. O que se publica no Boletín Oficial da Provincia, de acordo co previsto no artigo 9.3 da Lei 40/2015, de 1 de outubro, de Réxime Xurídico do Sector Público. Documento asinado electronicamente.
NOMEAMENTO DE PERSOAL EVENTUAL PARA O POSTO DE TRABALLO DE SECRETARIO/A DA ALCALDÍA
ADMINISTRACIÓN LOCAL — Municipal — Gondomar (Presupostos e cadros de persoal, 12/02/2018)

Ao abeiro do establecido no artigo 104.3 da Lei 7/1985, do 2 de abril, reguladora das bases de réxime local, faise público o nomeamento de Juan Pablo Anacabe Amatlle, como Secretaria do Alcalde a xornada completa, tras o cese de D. Marcos German Masse Ralla Ondarza o día 30/12/2017. As súas retribucións serán as correspondentes a un funcionario do grupo C1, nivel 18 e Complemento Específico de 11.400,20 euros anuais. (Documento asinado dixitalmente á marxe).
APROBACIÓN DEFINITIVA DA MODIFICACIÓN DE CRÉDITO Nº 3/2018 CRÉDITO EXTRAORDINARIO E SUPLEMENTO DE CRÉDITO
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 29/11/2018)

Expediente: nº 13/2018 de modificación de crédito n.º 3/2018 mediante crédito extraordinario e suplemento de crédito financiados con cargo a remanente líquido de tesourería. Trámite: anuncio de aprobación definitiva. O Pleno desta Entidade Local, en sesión ordinaria celebrada o día 15/10/2018, aprobou inicialmente o expte. nº 13/2018 de crédito extraordinario e suplemento de crédito, por un importe de 62.380,00 €. Trala publicación do anuncio de aprobación inicial mediante inserción no BOPPO nº 206 de 25/10/2018, e durante o período de exposición ao público, non se presentou ningunha reclamación. De conformidade co establecido polos artigos 169.4 do Texto Refundido da Lei de Facendas Locais (RD Lex.2/2004), así como nos artigos 20, 38.2 do Real Decreto 500/1990, do 20 de abril, faise público que queda elevado a definitivo o devandito acordo de aprobación inicial. Así mesmo, faise público que o importe total do Orzamento da Entidade é de 219.965,28 €, sendo o novo importe por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público ós efectos oportunos. En Camposancos, O PRESIDENTE Rafael Álvarez Martínez Documento asinado electronicamente á marxe.
MODIFICACIÓN DA BASE DE EXECUCIÓN 48ª DO ORZAMENTO 2018 (PRORROGADO 2017)
ADMINISTRACIÓN LOCAL — Municipal — Crecente (Presupostos e cadros de persoal, 10/10/2018)

O Pleno desta Corporación, en sesión celebrada o día 28 de setembro de 2018, aprobou, inicialmente, a modificación da base de execución 48ª, número 6 das bases de execución do orzamento 2018 (prorrogado 2017). En cumprimento do disposto no artigo 169.1 do Real decreto lexislativo 2/2004 do 5 de marzo, polo que se aproba o Texto refundido da Lei reguladora das facendas locais, o expediente completo queda exposto ao público na Secretaría-Intervención deste Concello, durante as horas de oficina e por prazo de 15 días hábiles, a fin de que os interesados que se sinalan no artigo 170 de devandito RDL, poidan presentar as reclamacións que estimen oportunas e polos motivos que se indican no punto 2º do citado último artigo, ante o Pleno desta Corporación. No caso de que durante o devandito prazo, que comezará a contar dende o día seguinte da inserción deste anuncio no Boletín Oficial da Provincia, non se producisen reclamacións, de conformidade co previsto no artigo 169 do predito RDL, considerarase, definitivamente aprobado, sen necesidade de acordo expreso. Documento asinado electronicamente por Fabienne Malleiro Cordellat.
APROBACIÓN DEFINITIVA DA ORDENANZA REGULADORA DO PREZO PÚBLICO POLA PRESTACIÓN DO SERVICIO DO PLAN MADRUGA NOS CENTROS DE ENSINO
ADMINISTRACIÓN LOCAL — Municipal — Meis (Ordenanzas e Regulamentos, 13/06/2018)

O Pleno do Concello de Meis, en sesión ordinaria celebrada o día 26 de marzo de 2018, acordou a aprobación inicial da ordenanza reguladora do prezo publico pola prestación do servizo do plan madruga nos centros de ensino do concello de Meis. Transcorrido o prazo de exposición ao público ( B. O. P. nº 72 de 13 de abril de 2018), sen presentación de reclamacións, procedese a publicar o texto da Ordenanza fiscal co seguinte tenor literal: De acordo co disposto no artigo 41 do Real Decreto Lexislativo 2/20004, de 5 de marzo, polo que se aproba o texto refundido da lei reguladora das facendas locais, este Concello establece o prezo público pola prestación do Plan madruga do Concello de Meis. Constitúe o feito impoñible do prezo público a utilización do Plan madruga, isto é, a recepción e atención dos alumnos nas horas previas ao inicio da xornada escolar propiamente dita. Son suxeitos obrigados ao pago as persoas físicas que se beneficien do servizo do plan Madruga do Concello de Meis. A cota da tarifa a satisfacer polo usuario realízase de conformidade co anexo da presente Ordenanza. A obriga de pagar o prezo público determinado xorde dende que se preste o servizo ou dende que se inicie a actividade concreta. O ingreso poderá efectuarse en calquera das entidades bancarias nas que o Concello ten contas abertas pero non se prestará o servizo ou actividade solicitados se polo interesado non se presenta o xustificante de efectuar o ingreso. Igualmente poderá efectuarse o ingreso do prezo público mediante domiciliación bancaria para o que os obrigados ao pago deberán notificalo directamente á Administración municipal mediante impreso que a tal efecto lles será facilitado. En todo caso, as comunicacións deberán efectuarse polo menos 10 días naturais antes do comezo do período recadatorio estipulado ao efecto. As comunicacións efectuadas con posterioridade a dito prazo surtirán efectos no seguinte período cobratorio. No suposto de que, por causas alleas aos solicitantes, se deixase de realizar a actividade ou o servizo solicitados, os interesados poderán pedir o reembolso das cantidades ingresadas en concepto de prezo público. As débedas por prezos públicos esixiranse polo procedemento de prema, unha vez finalizado o período de ingreso en voluntaria. A presente Ordenanza entrará en vigor una vez publicada integramente no Boletín oficial da Provincia, permanecendo vixente ata a súa modificación ou derrogación expresa. Por asistencia ás actividades do Plan Madruga: Por cada neno asistente ao Plan Madruga: 20 euros/mes O importe da tarifa será reducido polos seguintes conceptos: *Asistencia de máis de dous nenos dunha mesma unidade familiar: 10 €/mes Meis, 30 de maio de 2018. O alcalde José Luis Pérez Estévez
DH. A36.42075 CONCESIÓN A MANUEL SALGADO ACHA, DUN CAUDAL DE AUGA NO LUGAR DE PONTEARNELAS, PARROQUIA DE LEIRO (CONCELLO DE RIBADUMIA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 03/01/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 29 de novembro de 2017 e como resultado do expediente incoado ó efecto, outorgóuselle a Manuel Salgado Acha unha concesión de 60,2 m3 anuais de auga que procede dun manancial situado no lugar de Pontearnelas, na parroquia de Leiro (San Xoán), no concello de Ribadumia (Pontevedra), con destino a rega. A xefa do Servizo de Tramitación Técnico-Administrativa do Dominio Público Hidráulico Maximiana Moon Collette
DH. A36.50269 CONCESIÓN A FERNANDO ANTONIO BALO CHORÉN, DUN CAUDAL DE AUGA, NO CONCELLO DE VILA DE CRUCES (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 11/01/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 29 de novembro de 2017 e como resultado do expediente incoado ó efecto, outorgóuselle a Fernando Antonio Balo Chorén unha concesión de 1864 m3 anuais de auga que procede dun manancial situado na paraxe Zanca de Neira, na parroquia de Añobre (San Pedro), no concello de Vila de Cruces (Pontevedra), con destino a uso doméstico e a rega. A Xefa do Servizo de Tramitación Técnico-Administrativa do Dominio Público Hidráulico Kamel Viguri Yarwood
DECRETO DE NOMEAMENTO DE 2º TENENTE DE ALCALDE
ADMINISTRACIÓN LOCAL — Municipal — Cuntis (Outros documentos, notificacións e informacións públicas, 18/05/2018)

Ante a necesidade de dotar a este Concello das correspondentes tenencias de Alcaldía, de acordo co disposto no artigo 46.1 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, de 28 de novembro (ROF), Tendo en conta que en municipios con Xunta de Goberno Local, o número de Tenentes de Alcalde non poderá exceder do número de membros daquela. Visto que un dos seus membros, D. Nicolas German Boudra Ostua, renunciou ao seu cargo, e foi substituído por D. Aythami Jose Belarmino Pelissier, quen tomou posesión como concelleiro no pleno ordinario celebrado o día 01/02/2018. Primeiro.— Nomear a Diego Torres Iglesias, membro da Xunta de Goberno Local, 2º Tenente de Alcalde do Concello de Cuntis. As funcións que lle corresponden será a de substituír á Alcaldía na totalidade das súas funcións, en supostos de ausencia, enfermidade ou impedimento que lle imposibilite para o exercicio das mesmas (artigos 47 e 48 do R. O. F.) Segundo.— Notificar a presente resolución ao concelleiros designados. Terceiro.— Publicar a presente resolución no B. O. P., en cumprimento do artigo 46.1 do R. O. F. e expoñer no Taboleiro de Anuncios do Concello o presente decreto para o coñecemento do público en xeral. Cuarto.— Dar conta da presente resolución ó Pleno da Corporación municipal na próxima sesión ordinaria que celebre.”
LICITACIÓN EXPTE.8447-113, (SUBMINISTRO E INSTALACIÓN DUN GRUPO ELECTRÓXENO)
ADMINISTRACIÓN LOCAL — Municipal — Vigo (Contratos administrativos, 08/03/2018)

1. Entidade que adxudica: organismo: Concello de Vigo. Dependencia: Administración electrónica. Nº expediente: 8.447-113 2. Obxecto do contrato: o subministro e instalación dun grupo electróxeno. Lugar de execución: Vigo. Prazo de execución: 8 semanas. Prórroga: non 3. Tramitación e procedemento. Tramitación: Ordinaria. Procedemento: Aberto.4. Presuposto base: 31.506,00.- euros. IVE a soportar pola administración: 6.616,26.-euros.- Orzamento total: 38.122,26.-euros.5. Garantías esixidas. a) Provisional: non se esixe. b) Definitiva: sí (5% do prezo de adxudicación do contrato excluído o IVE). c) Complementaria: non se esixe.6. Obtención da documentación e información: www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata 7 días antes do día de finalización do prazo de presentación de proposicións.7. Requisitos específicos do contratista: a) Documentos acreditativos da solvencia económica e financeira: onsiderarase con solvencia económica e financeira aos licitadores que no conxunto dos últimos tres anos teñan un volume de facturación que sexa igual ou superior ao prezo do contrato, ou, no caso de que o contrato se licite por lotes, ao lote ou lotes aos que presenten proposta. b) Documentos acreditativos da solvencia técnica e profesional: Unha relación das principais subministracións similares ao obxecto do contrato realizadas nos últimos cinco anos (entenderase que este prazo remata o último día para a presentación de ofertas) que inclúa importe, datas e o destinatario, público ou privado, dos mesmos por importe igual ou superior ao prezo do contrato. Considerarase acreditada a solvencia se nalgún dos últimos cinco anos acredita subministros por importe igual ou superior ao prezo do contrato. As subministracións efectuadas acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, a falta deste certificado, mediante unha declaración do empresario.8. Presentación de Ofertas: Prazo: o prazo rematará ós 15 días seguintes ó da última publicación do presente anuncio no BOP ou no DOG. Documentación: a esixida na cláusula 12 e 13 do prego de condicións administrativas e no punto 7 das FEC. Lugar de presentación: Rexistro Xeral do Concello de Vigo, Pza. do Rei núm 1 36202 VIGO, ata as 13,30 h. do último día de prazo. Admisión de melloras: non. Prazo da obriga de mante-la oferta: dous meses contados dende o día da apertura de proposicións.9. Apertura Ofertas técnica e económica: entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.10. Outras informacións: 11. Páxina web para obtención de información: www.vigo.org Vigo,2 de marzo de 2018. O concelleiro delegado de Contratación P. D. (Decreto 19-06-2015 e Acordo 19-06-2015) David Regades Fernández
APROBACIÓN INICIAL DA ORDENANZA REGULADORA DO FUNCIONAMENTO DO CENTRO PROVINCIAL DE XESTIÓN DO COÑECEMENTO ARQUEOLÓXICO (CXCA) E INSTRUCCIÓNS QUE SE ANEXAN
ADMINISTRACIÓN LOCAL — Provincial — Deputación Provincial (Ordenanzas e Regulamentos, 09/03/2018)

O Pleno da Deputación de Pontevedra, na súa sesión ordinaria do 23 de febreiro de 2018, acordou a aprobación inicial da ordenanza reguladora do funcionamento do Centro Provincial de Xestión do Coñecemento Arqueolóxico (CXCA) e instrucións que se anexan. De conformidade co disposto no artigo 49 da Lei 7/1985, de 2 de abril, reguladora das bases do réxime local, sométese a información pública polo prazo de trinta días hábiles, contados desde o día seguinte ao da publicación deste anuncio no Boletín Oficial da Provincia de Pontevedra (BOPPO), durante o cal poderá examinarse o expediente, que consta no Servizo de Turismo Rías Baixas da Deputación de Pontevedra, e poderán presentarse as reclamacións que se estimen oportunas. As reclamacións, reparos ou observacións que se presenten serán estudados, no seu caso, polos servizos técnicos da Deputación de Pontevedra e posteriormente pola Comisión informativa de Innovación, Promoción Económica e Turismo, que formulará no Pleno a proposta de aprobación definitiva da citada ordenanza. A aprobación da Ordenanza reguladora do funcionamento do Centro Provincial de Xestión do Coñecemento Arqueolóxico (CXCA) e instrucións que se anexan entenderase definitivamente aprobada en caso de que no prazo sinalado non se formulasen reclamacións, e procederase á publicación da mesma no BOPPO. Así mesmo, publicarase na web www.depo.es.Pontevedra, 5 de marzo de 2018 A presidenta O secretario María del Carmen Silva Rego Carlos Cuadrado Romay
EXPOSICIÓN PÚBLICA CONTA XERAL EXERCICIO 2017
ADMINISTRACIÓN LOCAL — Municipal — Covelo (Outros documentos, notificacións e informacións públicas, 07/06/2018)

Formulada e rendida a Conta Xeral do Presuposto desta Corporación correspondente ó exercicio de 2017 e informada pola Comisión Especial de Contas, exponse ó público cos documentos que a xustifican na Secretaria desta entidade, por espazo de 15 días hábiles, contados a partir do seguinte da inserción do presente edicto no BOP, ó obxecto de que os interesados lexítimos poidan examinalas e formular por escrito os reparos e observacións que estimen pertinentes, durante dito prazo e os 8 días seguintes, de conformidade co disposto nos artigos 116 da Lei 7/1985, de 2 de abril e 193 da Lei 39/1988, de 28 de decembro. Covelo, na data que figura na marxe. (Documento asinado electronicamente). O alcalde Juan Pablo Castillo Amigo
CONTRATACIÓN, MEDIANTE PROCEDEMENTO ABERTO, DO SERVIZO DE "SOPORTE TÉCNICO PARA A POSTA EN MARCHA E EXECUCIÓN DO PROXECTO IN 4.0 "ADAPTATIÓN OF INDUSTRY 4.0 MODEL TO THE NAVAL SECTOR" (EAPA-383/2016)
ADMINISTRACIÓN LOCAL — Provincial — Deputación Provincial (Contratos administrativos, 06/03/2018)

A Xunta de Goberno, na sesión do 23 de febreiro de 2018, aprobou o expediente de contratación do devandito anuncio, coas seguintes especificacións: Organismo: Deputación Provincial de Pontevedra Número de expediente: 2018001496 Tipo: administrativo Descrición: Soporte técnico para a posta en marcha e execución do proxecto IN 4.0 “Adaptation of industry 4.0 model to the naval sector” (EAPA_383/2016). Prazo de execución: O prazo de execución das tarefas obxecto do presente contrato será de 30 meses desde a súa formalización. Debido a que o proxecto remata o 30 de agosto de 2020, en todo caso o contrato se extinguirá nesa data aínda que non haxan transcorrido os referidos 30 meses. Contémplase a posibilidade de prórroga no caso de que fose concedida unha prórroga ao prazo de execución do proxecto, sen sobrepasar o período de execución do contrato o prazo de 30 meses. Tramitación: ordinaria Procedemento: aberto División en lotes: non Criterios de adxudicación: Os criterios non avaliables mediante fórmulas valoraranse cun máximo de 49 puntos, de conformidade co seguinte: Os criterios avaliables mediante fórmulas valoraranse cun máximo de 51 puntos, de conformidade cos seguintes criterios: Provisional: Non se esixe. Definitiva: 5 % do prezo de adxudicación do contrato (IVE excluído) Prazo de garantía: a duración do contrato e en todo caso dous meses desde a finalización da última estadía do programa. Clasificación: Non se esixe. Solvencia económica e financeira, e solvencia técnica e profesional: Os requisitos específicos do contratista en canto á solvencia económica e financeira, así como á solvencia técnica e profesional, indícanse no prego de cláusulas económico-administrativas. Outros requisitos específicos: Indícanse nos pregos de cláusulas económico-administrativas. Data límite de presentación: 15 días naturais contando desde o día seguinte o da publicación do anuncio non Boletín Oficial da Provincia de Pontevedra (BOPPO) Modalidade de presentación: A sinalada no prego de condicións. Lugar de presentación: Admisión de variantes: non se admiten. Prazo durante o cal o licitador estará obrigado a manter a súa oferta: Dous meses desde o acto de apertura das proposicións económicas. Serán por conta da empresa adxudicataria. As especificadas no prego de cláusulas administrativas particulares e técnicas. Pontevedra, 23 de febreiro de 2018 O Deputado delegado. O Secretario.
APROBACIÓN INICIAL DO EXPEDIENTE DE CRÉDITO EXTRAORDINARIO Nº2/2018, MODIFICACIÓN DE CRÉDITOS 11/2018
ADMINISTRACIÓN LOCAL — Municipal — Tui (Presupostos e cadros de persoal, 07/06/2018)

Aprobado inicialmente polo Pleno da corporación, en sesión ordinaria de data 31 de maio de 2018, o Expediente de Crédito Extraordinario nº 2/2018 (Modificación de Créditos nº 11/2018), con cargo ao Remanente Líquido de Tesourería para gastos diversos para financiar a creación do "Fondo de Emerxencia Social damnificados explosión de Paramos", exponse ao público ao abeiro do artigo 177.6 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra e no Taboleiro de Edictos do Concello. Tui. Documento asinado dixitalmente á marxe. O alcalde Carlos Vázquez Padín
IN407A 2018/35-4, CONCESIÓN A CONSORCIO DE ZONA FRANCA DE VIGO, PARA INSTACIÓN ELÉCTRICA, NO LUGAR DE SALVATERRA DE MIÑO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 15/05/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 6 de marzo de 2018 O xefe territorial Ignacio Rial Santomé
APROBACIÓN DEFINITIVA DO EXPEDIENTE DE SUPLEMENTO DE CRÉDITOS OU CRÉDITOS EXTRAORDINARIOS FINANCIADOS MEDIANTE UN PRÉSTAMO A LONGO PRAZO E SEN XUROS (CAIXA DE ANTICIPOS) DA DEPUTACIÓN PROVINCIAL DE PONTEVEDRA
ADMINISTRACIÓN LOCAL — Municipal — Valga (Presupostos e cadros de persoal, 31/07/2018)

O Pleno deste Concello, en sesión extraordinaria celebrada o día 14 de xuño de 2018, acordou a aprobación inicial do expediente de concesión de suplemento de crédito e/ou crédito extraordinario financiado mediante un préstamo a longo prazo e sen xuros da Exma. Deputación Provincial de Pontevedra (caixa de anticipos) que pasa a ser definitivo ao non haber reclamación ou suxestión algunha durante o prazo de exposición ao público, como segue a continuación:[1: A Orde EHA/3565/2008, de 3 de decembro, pola que se aproba a estrutura dos orzamentos das entidades locais, indica que as aplicacións orzamentarias se definirán, polo menos, pola conxunción das clasificacións por programas e económica. Resultará obrigatoria en ambas a presentación, polo menos, a nivel de grupo de programa ou programa e concepto ou subconcepto respectivamente. A estrutura que se especifica no anexo I da Orde sobre a clasificación por programas débese considerar pechada e obrigatoria naquelas categorías xa existentes, podendo desenvolverse novas a partir delas. Ademais, a categoría subprogramas será aberta. ] Estes gastos fináncianse, conforme o establecido no artigo 177.4 do Real decreto lexislativo 2/2004, do 5 de marzo, polo que se aproba o texto refundido da Lei das facendas locais, así como nos artigos 36.1. a) e 51. b) do Real decreto 500/1990, do 20 de abril, a través dun préstamo a longo prazo e sen xuros, da Excma. Deputación Provincial de Pontevedra, por importe de 400.000,00 euros. Ademais, queda acreditado o cumprimento dos requisitos que establece o artigo 37.2, apartados a) e b), do Capítulo I do Título VIN da Lei 39/1988, de 28 de decembro, Reguladora das Facendas Locais, en materia de orzamentos, desenvolvido polo Real Decreto 500/1990, de 20 de abril, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A inexistencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Ao non haberse presentado alegacións durante o prazo de exposición ao público, queda automaticamente elevado a definitivo o devandito acordo plenario. Contra o presente Acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. O alcalde, José Mª Bello Maneiro Asinado dixitalmente en data ao marxe.
EIM NOVEMBRO 2018
ADMINISTRACIÓN LOCAL — Municipal — Estrada, A (Recadación, 19/11/2018)

Mediante o Decreto da Alcaldía núm 1308, do 9 de novembro de 2018 aprobouse a liquidación correspondente ao Prezo público polo servizo de gardería municipal de NOVEMBRO de 2018 cun importe de 9.742,52 € e un total de 104 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 10 de novembro de 2018 ao 10 de xaneiro de 2019, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente a marxe O alcalde José Carlos López Campos
EXTRACTO COMPRENSIVO DA SESIÓN ORDINARIA CELEBRADA NO PLENO Nº1 DO 31.01.2017
ADMINISTRACIÓN LOCAL — Municipal — Vigo (Outros documentos, notificacións e informacións públicas, 22/02/2018)

ORDE DO DÍA para a sesión ORDINARIA que terá lugar o día 31 de xaneiro de 2018, ás NOVE HORAS, no salón de Plenos deste Concello.1. Actas anteriores: (extraordinaria do 22.11 e ordinaria do 29.11.2017). Aprobadas. Ditames das comisións informativas: 2. Dar conta do informe trimestral de Tesourería sobre o cumprimento dos prazos para o pago das obrigacións previstas no Texto Refundido da Lei de Contratos do Sector Público correspondente ao 4º trimestre do ano 2017. Expte.19319/541 (Rexistro Pleno 1691/1101). Dada conta.3. Aprobación do “Estudo específico da situación derivada da anulación do Plan Xeral de Ordenación Municipal de Vigo 2008 no ámbito A-7-02 “Recaré” como Ordenación Provisional, de conformidade co previsto no artigo 88. cinco da Lei 2/2017, do 8 de febreiro, de Medidas fiscais, administrativas e de ordenación. Expte.16308/411 (Rexistro Pleno1690/1101). Aprobado. Mocións: 4. Moción do Grupo municipal de Marea de Vigo solicitando a retirada do proxecto de modificación da Lei 8/2008, de Saúde de Galicia e en apoio ás mobilizacións convocadas por SOS Sanidade Pública para tal fin. Expte.1687/1101. Aprobada.5. Moción do Grupo municipal Socialista instando ao goberno de España a expor nos próximos exercicios orzamentarios a progresiva equiparación salarial dos policías e gardas civís con outros corpos policiais, de tal xeito que no 2020 se acade a equiparación total. Expte.1693/1101. Aprobada.6. Moción do Grupo municipal Socialista instando á Xunta de Galicia a adoptar as medidas que garantan un prezo xusto dos carburantes, redución do imposto sobre Hidrocarburos e outros acordos complementarios. Expte.1694/1101. Aprobada.7. Moción do Grupo municipal Socialista instando á Xunta de Galicia a acometer, por vía de urxencia, a obra de trasvase do Verdugo, de acordo co convenio consensuado entre Concello e Xunta. Expte.1697/1101. Aprobada.8. Dar conta de resolucións da Alcaldía. Dada conta.9. Dar conta de resolucións asinadas por concelleiros/as delegados/as. Dada conta.10. Moción do Grupo municipal do Partido Popular instando ao goberno municipal a facilitar tódalas analíticas realizadas por Aqualia nos meses de novembro e decembro de 2017 e xaneiro de 2018, e outros acordos complementarios. Expte.1695/1101. Rexeitada.11. Moción do Grupo municipal do Partido Popular instando ao Pleno manifeste o seu apoio á figura da prisión permanente revisable incorporada pola Lei Orgánica 1/2015, do 30 de marzo, pola que se modifica a Lei Orgánica 10/1995, do 24 de novembro, do Código Penal. Expte.1696/1101. Aprobada.12. Formulación de rogos. Formuláronse dous rogos.13. Formulación de preguntas. Formuláronse tres preguntas. Vigo, a 1 de febreiro de 2018. O alcalde Abel Caballero Álvarez
APROBACIÓN INICIAL DO EXPEDIENTE DE SUPLEMENTO DE CRÉDITO 1/2018
ADMINISTRACIÓN LOCAL — Municipal — Caldas de Reis (Presupostos e cadros de persoal, 11/06/2018)

O Pleno do Concello de Caldas de Reis, en sesión ordinaria de data 31/05/2018 acordou a aprobación do expediente de suplemento de crédito 1/2018 por importe de 305.636,52 €, financiado con cargo ao remanente de Tesourería para Gastos Xerais. En cumprimento do disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expedientes a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar os expedientes na Secretaría do Concello e presentar as reclamacións que estimen oportunas. Se transcorrido dito prazo non se presentasen alegacións, consideraranse definitivamente aprobado dito acordo. En Caldas de Reis, a 1 de xuño de 2018 Documento asinado dixitalmente
MODIFICACIÓN DAS BASES PARA A CONTRATACIÓN DE 1 NORMALIZADOR/A LINGÜÍSTICO/A PARA O DEPARTAMENTO DE CULTURA DO CONCELLO DA ESTRADA
ADMINISTRACIÓN LOCAL — Municipal — Estrada, A (Contratos administrativos, 15/03/2018)

Mediante Resolución da Alcaldía núm.2018- 0270, do 8 de marzo de 2018, que se transcribe a continuación, modificáronse as bases para a contratación dun/ha Normalizador/a Lingüístico/a polo sistema de oposición libre, para o Departamento de Cultura en réxime laboral temporal, do seguinte xeito: “— Vistas as bases para a contratación de 1 Normalizador/a Lingüístico/a aprobadas por Resolución de Alcaldía 2018-0151 de 9 de febreiro de 2018 publicadas no BOP nº 40 de 26 de febreiro de 2018. — Advertido erro material na cláusula segunda “Modalidade do contrato” de ditas Bases. — Vista a competencia da Xunta de Goberno Local, segundo o sinalado no artigo 7.2 do Decreto 1627/1197, artigo 21.1. s) da Lei 7/1985 e Decreto Nº 682/2015 de delegación desta Alcaldía de 15 de xuño de 2015. — Visto o sinalado no artigo 10 da Lei 40/2015 no relativo á avocación de competencias. Primeiro.— Avocar a competencia previamente delegada na XGL. Segundo.— Modificar a cláusula segunda das Bases para a contratación de 1 Normalizador/a Lingüístico/a aprobadas por Resolución de Alcaldía 2018-0151 de 9 de febreiro de 2018, publicadas no BOP nº 40 de 26 de febrero de 2018 nos seguintes termos: “Onde di: Segundo. Modalidade do contrato: A modalidade do contrato é por obra ou servizo, regulada no artigo 15 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores. O carácter do contrato é temporal, ata a reincorporación do titular de praza, e non pode superar en ningún caso os 3 anos de duración desde o seu inicio, ao abeiro da lexislación vixente. As condicións serán as establecidas no convenio aplicable, o Convenio colectivo do Concello da Estrada. Fíxase unha retribución bruta de 29.980,48 € (inclúe as pagas extraordinarias).” “Debe dicir: Segundo. Modalidade do contrato: A modalidade do contrato é por interinidade, regulada no artigo 15 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores. O carácter do contrato é temporal, ata a reincorporación do titular de praza. As condicións serán as establecidas no convenio aplicable, o Convenio colectivo do Concello da Estrada. Fíxase unha retribución bruta de 29.980,48 € (inclúe as pagas extraordinarias)”. Terceiro.— Publicar o acordo no Boletín Oficial da Provincia, e proceder á nova apertura de presentación de instancias, 10 días naturais dende á publicación do anuncio no BOP. (As persoas que xa presentaran instancias, deberán ratificar a súa participación no citado proceso selectivo. A Estrada, 9 de marzo de 2018. O ALCALDE José C. López Campos ASINADO DIXITALMENTE AO MARXE
CONVOCATORIA DE PROCESO SELECTIVO PARA PEÓN LIMPADOR NO MONTE SANTA TREGA
ADMINISTRACIÓN LOCAL — Municipal — Padroado Municipal Monte Santa Tegra (Persoal, oposicións, 11/06/2018)

O texto íntegro das bases aprobadas está publicado na sede electrónica (aguarda. sedelectronica. gal) (expediente 1263/2018), e no taboleiro de anuncios do Concello da Guarda, onde tamén se exporán os anuncios relativos ó resto do proceso selectivo, segundo se indica nas bases. Contra a resolución de aprobación das bases, que pon fin a vía administrativa, poderá interpoñerse calquera dos recursos que se indican a continuación: Recurso potestativo de reposición, ante o mesmo órgano que ditou a presente Resolución, no prazo dun mes dende o día seguinte ó da notificación ou publicación do mesmo no Boletín Oficial de Pontevedra (arts 112, 116, 123 e 124 da lei 39/2015 do procedemento administrativo común). Transcorrido un mes dende a interposición do recurso sen que se dite ou notifique súa resolución, se entenderá desestimado por silencio administrativo, pudendo neste caso interpor contra a desestimación presunta recurso contencioso- administrativo. Recurso contencioso-administrativo no prazo de dous meses dende o día seguinte ó da publicación da presente resolución. Documento asinado dixitalmente á marxe. O presidente Antonio Lomba Baz